MUDDATI O‘TKAZIB YuBORILGAN DEBITORLIK QARZLAR PAYDO BO‘LGANLIGI UChUN VAZIRLIKLAR, IDORALAR, XO‘JALIK BIRLAShMALARI VA KORXONALAR RAHBARLARINING JAVOBGARLIGINI OShIRISh YuZASIDAN QO‘ShIMChA ChORA-TADBIRLAR TO‘G‘RISIDA

To‘lov intizomini mustahkamlash, muddati o‘tkazib yuborilgan debitorlik va kreditorlik qarzlar paydo bo‘lishi va ko‘payishiga yo‘l qo‘ymaslik, vazirliklar, idoralar, xo‘jalik birlashmalari va korxonalar rahbarlarining amaldagi qonun hujjatlari buzilganligi uchun javobgarligini oshirish maqsadida Vazirlar Mahkamasi qaror qiladi:
 6. Belgilansinki:
 xo‘jalik yurituvchi subyektlar to‘lov muddati o‘tkazib yuborilgan debitorlik va kreditorlik qarzlarni har chorakda o‘zaro solishtirib chiqishga majburdirlar. Qarzlarni o‘z vaqtida va to‘liq solishtirib chiqish yuzasidan shaxsan javobgarlik xo‘jalik yurituvchi subyektlar rahbarlari zimmasiga yuklansin;
 tovar olingandan so‘ng 90 kun mobaynida yetkazib berilgan mahsulotning to‘liq qiymati xo‘jalik yurituvchi subyekt tomonidan to‘lanmagan hollarda tartibni buzuvchi korxonalarga mahsulot yetkazib berish ilgari berilgan mahsulotning barcha qiymati olinishiga qadar to‘xtatib qo‘yiladi. Bunday korxonalarga keyinchalik mahsulot berish to‘lovning akkreditiv shakli vositasi bilan amalga oshiriladi. Tartibni buzuvchi korxonalarga paydo bo‘lgan qarzni uzishgacha bo‘lgan davrda tovar yetkazib berish to‘xtatilishi uchun mas’uliyat mahsulot yetkazib beruvchi korxonalar rahbarlari zimmasiga yuklanadi;
 muddati o‘tkazib yuborilgan debitorlik qarzlarni undirish yuzasidan chora-tadbirlar ko‘rmaganlik, shu jumladan iqtisodiy sudda da’vo qo‘zg‘atmaganlik mahsulot yetkazib beruvchi korxonalarning rahbarlarini va mansabdor shaxslarini qonunchilikda belgilangan javobgarlikka tortish uchun asos bo‘ladi.
 7. Vazirliklar, idoralar, qishloq xo‘jaligiga xizmat ko‘rsatuvchi xo‘jalik yurituvchi subyektlar qishloq xo‘jaligiga mahsulot berishni (ishlarni bajarish, xizmatlar ko‘rsatishni) qishloq xo‘jaligi korxonalaridan faqat oldindan to‘lanadigan, shu jumladan O‘zbekiston Respublikasi Moliya vazirligi huzuridagi Davlat ehtiyojlari uchun xarid qilinadigan qishloq xo‘jaligi mahsulotlarining hisob-kitob Jamg‘armasi tomonidan belgilangan tartibda ajratiladigan avans mablag‘lari turidagi haq olingandan so‘ng amalga oshirsinlar.
 10. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T. Sultonov zimmasiga yuklansin.